Mario Kopić

**Mario Kopić** (Dubrovnik, 13. marta 1965.) filozof, publicista i prevodilac. Njegov naučni interes obuhvata fenomenologiju, filozofiju kulture i filozofiju religije, etiku i istoriju ideja.

## Biografija

Kopić je osnovnu i srednju školu završio u rodnom Dubrovniku. Nakon studija filozofije i komparativne književnosti na Filozofskom fakultetu u Zagrebu te studija filozofije (fenomenologije) i antropologije na univerzitetu u Ljubljani, nastavlja studije istorije ideja na *Institutu Friedrich Meinecke* Slobodnog univerziteta u Berlinu (kod profesora Ernsta Noltea) i studije komparativne religiologije i kulturalne antropologije religije na univerzitetu *Sapienza* u Rimu (pod mentorstvom antropologa Ide Magli).

Dobitnik je nagrade Slobodne Dalmacije za mlade naučnike (1991.). Od 1992. do 1996. godine naučno sarađuje sa *Institutom za humanističke studije* u Ljubljani. Jedan je od aktera filma *N.E.P.* (1995.) makedonskog režisera Igora Ivanova. Od 1998. do 2002. godine gostujući je naučni istraživač italijanskog ničeanstva u *Fondazione Julius Evola* u Rimu.

U svojim filozofskim djelima, polazeći od mišljenja na kraju metafizike i iskustva totalitarizma, razvija svojevrsnu filozofiju postmoderne i post-antropocentričnog humanizma.

Kao publicista i komentator piše za više italijanskih, francuskih, njemačkih i slovenačkih publikacija. Spoljašnji je urednik sarajevske revije za kulturu i nauku *Odjek* i stalni saradnik francuskog časopisa *Le Monde diplomatique*. Urednik je filozofske biblioteke Poligraf kod Izdanja Antibarbarus.

Godine 2009. objavljen je Kopićev prevod na hrvatski jezik poznatog Nietzscheovog djela Tako je govorio Zaratustra. Novo redigovano i popravljeno izdanje tog prevoda objavljeno je u Beogradu 2021. godine.

## Djela
* *Filozofija i umjetnost* (zbornik), Delo 11-12 /1990, Beograd 1990.
* *Iskušavanje rubova smisla: Pabirci iz estetike*, Dubrovnik 1991.
* *S Nietzscheom o Europi*, Zagreb 2001. 
* *[[Nietzsche]] e [[Evola]]: Il pensiero come destino*, Roma 2001.
* *Proces Zapadu*, Dubrovnik 2003. 
* *Izazovi post-metafizike*, Sremski Karlovci - Novi Sad 2007. 
* *Nezacjeljiva rana svijeta*, Zagreb 2007. 
* Gianni Vattimo: *Čitanka* (ur.), Zagreb 2008. 
* Dušan Pirjevec: *Smrt i niština* (ur.), Zagreb 2009. 
* *Sekstant. Skice o duhovnim temeljima svijeta*, Beograd 2010. 
* *Otkucaji drugoga*, Beograd 2013. 
* *Prozori. Ogledi o umjetnosti*, Dubrovnik 2015. 
* *Tama u zjenici sunca. Filozofski ogledi*, Dubrovnik 2018. 
* *Žudnja i stremljenje*, Zagreb 2018. 
* *Protiv samorazumljivosti*, koautor Vedran Salvia, Dubrovnik 2020. 
**Prekogroblje po [[Dante Alighieri|Danteu]]*, Zagreb 2021. 
**Neizlječivi pogled riječi*, Dubrovnik 2023. 
**Etide o ljubavi i smrti. Platon, Dante, Dostojevski, Derrida*, Beograd 2023. 
**Povratište čuđenju*, Beograd 2024. ISBN 978-86-80640-98-3
**Usputice*, Dubrovnik 2025. ISBN 978-953-7835-84-2

## Reference

## Vanjske veze
* M.Kopić: Književnost i nacionalizam,2009. 
* M. Kopić: Slaba misao - talijanski put u metafiziku, 2008. 
* M. Kopić: Ka rehabilitaciji patološkog
* M. Kopić: Paul Ricoeur – filozof čitanja, 2005. 
* M. Kopić: Derridini putevi, Derridine postaje, 2005. 
* M. Kopić: Japanska postmoderna filozofija, 2002. 
* Interview s Mariom Kopićem, Zarez, 2008. 
* Interview s Mariom Kopićem, Feral Tribune 2008.
* Hrvatsko društvo pisaca - Biblioteka Tvrđa: Nova knjiga Marija Kopića